ຊາຍ​ໜຸ່ມ ອາ​ເມຣິກັນ ທີ່ຖືກຄຸມຂັງ ຢູ່ເກົາຫຼີເໜືອ ກ່າວເຖິງ ຊີວິດອັນທຸກຍາກ (ວີດີໂອ)
ທ້າວ Matthew Miller ​ໄດ້​ໂອ້​ລົມ​ກັບ​ອົງການ​ຂ່າວ AP ​ໃນ​ວັນພະຫັດ​ມື້​ນີ້ ຊຶ່ງ​ເປັນ​ມື້​ທຳ​ອິດ​ ຂອງ​ການ​ຮັບໃຊ້ໂທດ ຂອງ​ລາວ.
ຊາຍໜຸ່ມອາເມຣິກັນ ທີ່ຖືກຕັດສິນລົງໂທດ ໃຫ້ເຮັດວຽກອອກ ແຮງງານໜັກ ຢູ່ຄ້າຍສັບພະທຸກເປັນເວລາ 6 ປີ ໃນເກົາຫຼີເໜືອ ໄດ້ບັນລະຍາຍເຖິງຊີວິດໃໝ່ຂອງລາວວ່າ ບໍ່ສາມາດພົບກັບຜູ້ໃດ ຢູ່ໃນປະເທດຄອມມິວນິສທີ່ໂດດດ່ຽວດັ່ງກ່າວ ທ້າວ Matthew Miller ໄດ້ໂອ້ລົມກັບອົງການຂ່າວ AP ໃນວັນ ພະຫັດມື້ນີ້ ຊຶ່ງເປັນມື້ທຳອິດຂອງການຮັບໃຊ້ໂທດຂອງລາວ ຫຼັງ ຈາກທີ່ໄດ້ຖືກພົບເຫັນວ່າມີຄວາມຜິດ ໃນຂໍ້ຫາການກະທຳທີ່ເປັນ ຕໍ່ຕ້ານລັດ ທ້າວ Miller ທີ່ໂກນຫົວ ແລະໃສ່ຊຸດນັກໂທດສີຂີ້ເທົ່າ ໄດ້ກ່າວວ່າ ລາວຖືກບັງຄັບໃຫ້ເຮັດວຽກ 8 ຊົ່ວໂມງຕໍ່ມື້ ໂດຍຂຸດດິນໃນສວນແຕ່ວ່າ ສຸຂະພາບຂອງ ລາວ ບໍ່ໄດ້ຊຸດໂຊມລົງແຕ່ຢ່າງໃດ ທ້າວ Miller ເວົ້າວ່າ ທ້າວ Miller ກ່າວອີກວ່າ ລາວໄດ້ຮ້ອງຂໍຄວາມຊ່ວຍເຫຼືອໃນຈົດ ໝາຍຫຼາຍໆສະບັບ ທີ່ສົ່ງເຖິງສະຕີໝາຍເລກນຶ່ງທ່ານນາງ Michelle Obama ແລະ ລັດຖະມົນຕີຕ່າງປະເທດ ທ່ານ John Kerry ພ້ອມກັນກັບ ຜູ້ດຳລົງຕຳແໜ່ງກ່ອນໜ້ານີ້ ຄືທ່ານນາງ Hillary Clinton ນັ້ນ ເກົາຫຼີເໜືອ ຍັງກັກຂັງຊາວອາເມຣິກັນອີກ 2 ຄົນ ເຊື່ອກັນວ່າເກົາຫຼີເໜືອຫາທາງທີ່ຈະໃຫ້ມີການເດີນທາງໄປຢ້ຽມຢາມ ໂດຍເຈົ້າໜ້າທີ່ລະດັບສູງສະຫະລັດ ເພື່ອຊ່ວຍເຈລະຈາຕົກລົງການໃຫ້ປ່ອຍຕົວພວກກ່ຽວນັ້ນ ທ້າວ Miller ໄວ 25 ປີ ໄດ້ຖືກຈັບກຸມ ໃນເດືອນເມສາຜ່ານມາ ຫຼັງ ຈາກທີ່ໄດ້ຈີກວີຊາຂອງລາວຖິ້ມຢູ່ທີ່ກົມກວດຄົນເຂົ້າເມືອງ ແລະໄດ້ຮຽກຮ້ອງຂໍຢູ່ລີ້ໄພໃນເກົາຫຼີເໜືອ ອົງການຂ່າວຂອງທາງການເກົາຫລີ ເໜືອກ່າວຫາລາວວ່າ ພະຍາຍາມແຊກຊຶມເຂົ້າໃນຄຸກຂອງເກົາຫຼີເໜືອ ຢ່າງລັບໆ